backbeat
Store norske leksikon,Kunst og estetikk,Musikk,Populærmusikk,Begreper i populærmusikk
Backbeat er et rytmemønster i 4/4-takt med synkoperte og aksentuerte slag på det andre og fjerde slaget. Denne rytmiske aksentueringen gjør at musikken oppleves mer dansbar. Innenfor jazz betegnes dette som at musikken 'svinger'. Innenfor dagens populærmusikk snakker man også om at musikken 'groover'.
Backbeat er dokumentert fra 1930-tallet, blant annet i dixieland jazz, gospel og rhythm’n’blues. I countrymusikken på 1930 fantes ‘slap hand’ utførelse på backbeat. Dette framkom ved å bruk knoken på fingrene til å slå på strengene på bass eller gitar for å skape en slagsverksfølelse. Særlig i musikken til Hank Williams på 1940 og -50-tallet finnes et sterkt backbeat i honkey tonk stilen. Det samme gjelder for hillbilly-musikk og rockabilly fra femtitallet. Tidlig funk forsinket ofte back-beaten for å gi et ekstra løft til musikken. I dag skaper skarptromma ofte denne backbeaten. Les mer i Store norske leksikon musikk rytme populærmusikk